พอดีเมื่อคืนทานยาคุมเม็ดสุดท้าย คือ เม็ดที่ 21 (ทานแบบ 21 เม็ด) แล้วหลังจากทานยาคุมไปได้ประมาณ 2- 3นาที จึงเกิดอาการอ้วกออกมา เนื่องจากได้ดื่มแอลกฮอล์ก่อนถึงเวลาทานยาคุม และได้มีเพศสัมพันธ์กับแฟนหลังจากทานยาคุมแล้วอ้วกไปได้ประมาณ 10-15นาทีโดยไม่ได้ใช้ถุงยางป้องกัน อยากจะทราบว่าจะมีโอกาศเสี่ยงตั้งครรภ์ไหมคะ?และได้ศึกษาหาข้อมูลเขาบอกว่า "หากรับประทานยาคุมเม็ด 1-21 แล้วเกิดอาเจียนภายใน 2 ชม. ควรรับประทานยาซ้ำทันทีที่นึกได้ แต่ไม่ควรเกิน 48 ชม." อยากจะทราบว่าการทานซ้ำในที่นี้ คือ การทานเม็ดเก่าที่อ้วกไป หรือ ทานเม็ดแผงใหม่ คะ?เพราะว่าเม็ดที่หนูอ้วกไปเป็นเม็ดที่21และในช่วงนี้สามารถมีเพศสัมพันธ์ได้รึป่าวค่ะ และต้องป้องกันด้วยไหม?
สวัสดีค่ะ หากหลังจากทานยาคุมกำเนิดไปได้ 2-3 นาที แล้วเกิดอาเจียนออกมา ยาคุมก็น่าจะยังไม่ถูกดูดซึมเข้าสู่ร่างกาย ดังนั้น ก็จะเท่ากับว่ายังไม่ได้ทานยาคุมกำเนิดเข้าไปอย่างไรก็ตาม เนื่องจากเป็นยาคุมกำเนิดเม็ดที่ 21 ซึ่งเป็นเม็ดสุดท้าย ก็ไม่จำเป็นต้องทานยาไปเพิ่มแล้ว เพียงหลังจากนี้ ให้เว้นระยะไปเพียง 6 วัน ก่อนที่จะเริ่มทานยาแผงใหม่ หรือเท่ากับ 7 วัน นับจากวันที่ได้ทานยาเม็ดที่ 20 ไป (เพราะเม็ดที่ 21 ถือว่าไม่ได้ทาน) การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ ส่วนในระหว่างนี้ ก็สามารถที่จะมีเพศสัมพันธ์ได้ค่ะ